دیویا بھارتی

دیویا بھارتی (25 فروری 1974 – 5 اپریل 1993) بھارت کی فلم اداکارہ تھیں جنھوں نے بالی ووڈ کے علاوہ تیلگو سنیمااورتمل سنیما میں بھی اداکاری کی۔ 1990ء کے ابتدائی سال میں انہوں نے اپنی اداکاری سے پوری فلمی دنیا میں ہلچل مچادی تھی۔ وہ اپنے زمانہ کی سب سے زیادہ رقم لینے والی اداکارہ تھیں۔

انہوں نے نوجوانی میں اپنے فلم کیرئر کا آغاز کیا۔ ان کی پہلی فلم وینکٹیش کے ساتھ رومانوی فلم تھی۔ اس دوران میں وہ ماڈلنگ کررہی تھیں۔ فلم کا نام بوبی راجا (1990ء) تھا۔ انہوں نے 1992ء میں بالی ووڈ میں قدم رکھا اور وشوآتما (1992ء) ان کی پہلی بالی ووڈ فلم بنی۔ اس کے بعد ایکشن مزاحیہ فلم شعلہ اور شبنم (1992ء) میں کام کیا جو باکس آفس پر کامیاب فلم تھی۔ اسی سال رشی کپور اور شاہ رخ خان کے ساتھ انہوں نے دیوانہ (فلم) میں بہترین کارکردگی کا مظاہرہ کیا۔ انہیں اسی سال فلم فیئر اعزاز برائے بہترین نئی اداکار کا خطاب ملا۔

19 سال کی عمر میں اپریل 1993ء میں اپنے اپارٹمنٹ سے گرنے کی وجہ سے ان کی موت ہو گئی۔ ان کی موت اب تک ایک معما بنی ہوئی ہے جو سلجھ نہیں پایا ہے۔

ابتدائی زندگی اورخاندان 
دیویا بھارتی 25 فروری 1974 کو بھارت کےممبئی میں اوم پرکاش بھارتی اور میٹا بھارتی کے ہاں پیدا ہوئیں۔ ان کا ایک چھوٹا بھائی تھا جس کا نام کنال تھا اور سوتیلی بہن پونم، جو اوم پرکاش بھارتی کی پہلی شادی سے تھی۔ کائنات اروڑہ دیویا بھارتی کی کزن ہیں۔

دیویا بھارتی ہندی، انگریزی اور مراٹھی روانی سے بولتی تھیں۔ ابتدائی برسوں میں، وہ اپنی بوبلی شخصیت اور گڑیا کی طرح دکھتی تھیں۔ اانہوں نے ممبئی کے جوہو کے مانکے جی کوپر ہائی اسکول سے تعلیم حاصل کی۔ بھارتی اسکول میں ایک عام طالب علم کی طرح تھیں اور انہوں نے اداکاری کے کیریئر کو آگے بڑھانے سے پہلے 9 تک تعلیم مکمل کی۔

ذاتی زندگی 
دیویا بھارتی نے شولا اور شبنم کے فلم بندی کے دوران میں گووندا کے ذریعہ ڈائریکٹر پروڈیوسر ساجد ناڈیاڈ والا سے ملاقات کی اور انہوں نے 10 مئی 1992 کو شادی کی۔

وفات 
5 اپریل 1993 کی شام کے اوقات میں ورسووا، اندھری کے تلسی بلڈنگز میں اپنے پانچویں منزل کے اپارٹمنٹ کی بالکونی کھڑکی سے گر گئیں، جو ان کی موت کا سبب بن گیا۔

مزید دیکھیے 
 بھارتی فلمی اداکارا ؤں کی فہرست
 بھارتی سنیما

حوالہ جات 

1974ء کی پیدائشیں
1993ء کی وفیات
بیسویں صدی کی بھارتی اداکارائیں
بھارت میں حادثاتی اموات
بھارتی فلمی اداکارائیں
تمل سنیما کی اداکارائیں
تیلگو سنیما کی اداکارائیں
ممبئی کی اداکارائیں
ممبئی کی شخصیات
ہندی سنیما کی اداکارائیں
فلم فیئر فاتحین